PMIndiaData/PMIndiaSum huggingface dataset:
প্রধান মন্ত্রীনা বিজু পতনায়কপু মহাক্কী মপোক কুমওন্দা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা বিজু পতনায়কপু মহাক্কী মপোক কুমওন্দা ইকায় খুম্নবা উৎখ্রে। ত্বিৎ অমদা প্রধান মন্ত্রীনা হায়খি, “বিজু বাবুবু মহাক্কী মপোক কুমওন্দা ইকায় খুম্নবা উৎচরি। ভারতকীদমক মহাক্কী তুংগী মীৎয়েং, হ্যুমেন এম্পৱারমেন্তদা মহাক্কী অকনবা ৱাফম লোয়ন লোয়ননা সোসিএল জস্তিসনা ঐখোয় পুম্নমকপু পুক্নিং থৌগৎপীরি। ওরিশাগী চাউখৎ থৌরাংগীদমক মহাক্না হোৎনখিবশিং অদু জাতি অসিনা চাউথোকচরি। ”
পি.এম.না লোকমান্য তিলক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা অথৌবা লোকমান্য তিলক্কী মপোক কুমওন্না লাকপদা ইকাই খুম্নবা উৎখ্রে। মথং-মথং ত্বিৎ তৌরদুনা প্রধান মন্ত্রীনা হায়খি; "ঐহাক্না অথৌবা লোকমান্য তিলকপু মহাক্কী মপোক কুমওন্না লাকপদা ইকোক নোন্না খুরুমজরি। ভারত মচা করোর ১৩০না হৌজিক-হৌজিক্কী আত্মনিরর্ভর ভারত অমা শেম্নবা হোৎনরিবা অসিদা হায়বদি শেন্মীৎলোন চাউখৎহন্নবা অমদি খুন্নাই অসি খুমাং চাউশিনহন্নবা ৱারেপ লৌখিবা মতম অসিদা হান্নদগী হেন্না মহাক্কী ৱাখল্লোনশিং অমদি প্রিন্সিপলশিং অসি হেন্না মরু ওইরক্লি। লোকমান্য তিলাক অসি ভারতকী ভেল্যুশিং অমদি ইথোসতা চেৎনা থাজবা মীওই অমনি। এজুকেসন অমদি নুপীশিংবু শক্তি পীবা অসিওগুম্বা হীরমশিংদা লৈরিবা মহাক্কী ৱাখল্লোনশিং অসিনা মীওই কয়াদা ইথিল পীখি। মহাক অসি ইন্সতিত্যুস্নেল বিল্দর অমা ওইরমখি মহাক্না চহি কয়া মাংজিল থাদুনা থবক তৌরকখিবা মকোক থোংবা ক্বালিতী লৈবা ইন্সতিত্যুসন কয়াবু য়োকখৎলমখি। "
পি.এম.না রাস্ত্রপতি, ভি.পি. অমসুং অতৈ মালেমগী লুচিংবশিংবু মপোক নুমিৎতা য়াইফ পাউজেল পীরকপগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা রাস্ত্রপতি, উপ রাস্ত্রপতি অমসুং অতৈ মালেমগী লুচিংবশিংবু মপোক নুমিৎতা য়াইফ পাউজেল পীরকপগীদমক থাগৎপা ফোংদোকখ্রে। রাস্ত্রপতিগী পাউখুমদা প্রধান মন্ত্রী হায়খি; “ইকাই খুম্নজরিবা রাস্ত্রপতিবু, অদোমগী মমল য়াম্লবা য়াইফ পাউজেলগীদমক থম্মোয় শেংনা থাগৎপা ফোংদোকচরি”। উপ রাস্ত্রপতিগী পাউখুমদা, প্রধান মন্ত্রী হায়খি; “উপ রাস্ত্রপতি @MVenkaiahNaidu গারুবু মিনুংশি লৈরবা য়াইফ পাউজেলগীদমক থাগৎপা ফোংদোকচরি”। শ্রী লঙ্কাগী রাস্ত্রপতিদা পাউখুম পীরদুনা, প্রধান মন্ত্রী হায়খি; “রাস্ত্রপতি @GotabayaRবু য়াইফ পাউজেলগীদমক থাগৎপা ফোংদোকচরি”। নেপালগী প্রধান মন্ত্রীগী পাউখুমদা, প্রধান মন্ত্রী হায়খি; “পি.এম. @SherBDeubaবু অদোমগী থৌজাল লৈরবা য়াইফ পাউজেলগীদমক থাগৎপা ফোংদোকচরি”। শ্রী লঙ্কাগী প্রধান মন্ত্রীগী পাউখুমদা, প্রধান মন্ত্রী হায়খি; “ঐহাক্কী মরুপ, পি.এম. রাজাপাক্সাবু য়াইফ পাউজেলগীদমক থাগৎচবা ফোংদোকচরি”। দোমিনিকাগী পি.এম.গী পাউখুমদা, প্রধান মন্ত্রী হায়খি; “পি.এম. @SkerritRবু অদোমগী য়াইফ পাউজেলগীদমক থাগৎপা ফোংদোকচরি”। নেপালগী হান্না ওইবিরম্বা পি.এম.গী পাউখুমদা, প্রধান মন্ত্রী হায়খি; “শ্রী @kpsharmaoli, অদোম্বু থাগৎপা ফোংদোকচরি”।
জর্মনীদা লৈরিবা ইন্দিয়ন কম্যুনিতীগা প্রথান মন্ত্রীগা ৱারী-ৱাতাই শানবা

প্রধান মন্ত্রী, শ্রী নরেন্দ্র মোদীনা বর্লিনগী থিয়েতর এম পোতসদেমর প্লাতজদা জর্মনীদা লৈরিবা ইন্দিয়ন কম্যুনিতীদা ৱা ঙাংখি অমসুং মখোয়গা ৱারী-ৱাতাই শানখি। জর্মনীদা লৈরিবা ভিব্রেন্ত ইন্দিয়ন কম্যুনিতীগী মহৈরোইশিং, রিসর্চরশিং অমসুং প্রোফেস্নেলশিংনা থৌরম অদুদা শরুক য়াখি। জর্মনী ইকোনোমী অমসুং খুনাইদা মখোয়না শরুক য়ারিবা অদুবু প্রধান মন্ত্রীনা মশখ খঙবীখি অমসুং ভারতকী পোত্থোকশিংবু মালেমগী থাক্তা য়োকখত্তুনা ভারতকী “ভোকল ফোর লোকল”গী অনৌবা খোংথাং অসিদা শরুক য়াননবা পুক্নিং থৌগৎখি।
শ্রী হিমন্তা বিস্বা শর্ম্মনা আসামগী সি.এম. ওইনা ৱাশক লৌখিবদা প্রধান মন্ত্রীনা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা আসামদা শ্রী হিমন্তা বিস্বা শর্ম্ম অমসুং অতৈ মন্ত্রীশিংনা ৱাশক লৌখিবদা নুংঙাইবা ফোংদোকখ্রে। ত্বীত অমদা, প্রধান মন্ত্রীনা হায়খি: “@himantabiswa জী অমসুং অতৈ মন্ত্রীশিংনা ঙসি ৱাশক লৌবদা নুঙাইবা ফোংদোকচরি। আসামগী চাওখৎ থৌরাংগী খোঙচৎতা তীম অসিনা য়াম্না কন্না হোৎনবা অমসুং মীয়ামগী আসা কয়া অমা থুহনগনি হায়না ঐহাক্না থাজৈ”। শ্রী মোদীনা শ্রী সর্বনন্দা সোনোৱালবু মহাক্না লৌখিবা থৌদাংগীদমক থাগৎপা ফোংদোকখি। প্রধান মন্ত্রীনা ত্বীত অমদা ফোংদোকখি: “ঐহাক্কী মরুপ @sarbanandsonwal জীনা হৌখিবা চহি মঙাদা মীয়ামগী অফবা অমসুং চাওখৎপা পুরক্নবা লৈঙাকপগী থৌওং চৎথখি। মহাক্না আসামগী চাওখৎ থৌরাং অমসুং পার্তীগীদমক লৌখিবা থৌদাংশিং শিংথানিঙাইনি”।
নানাজী দেশমুখকী বর্থ সেন্তেনরি সেলেব্রেসনগী হৌদোকপদা প্রধানমন্ত্রী শরুক য়াগনি

হয়েং (ওক্তোবর ১১, ২০১৭) ন্যু দিল্লিগী পুসাদা লৈবা আইএআরআইদা নানাজী দেশমুখকী বর্থ সেন্তেনরি সেলেব্রেসনগী হৌদোকপদা প্রধানমন্ত্রী শ্রী নরেন্দ্র মোদী শরুক য়াগনি । প্রধানমন্ত্রীনা “তেক্নোলোজী অমসুং খুঙ্গংগী পুন্সি” হায়বা থিমদা পাংথোকপা একজিবিসন অমদা ভিজিত তৌগনি । একজিবিসন অদুদা গুদ প্রেক্তিস অমসুং এপ্লিকেসন চামগী মথক্তা উৎকনি । মহাক্না খুঙ্গংগী ইনোভেতরশিংগা লোয়ননা ৱারি শানগনি । প্রধানমন্ত্রীনা নানাজী দেশমুখ অমসুং লোকনায়ক জয়াপ্রকাশ নরায়নগী মফমদা লৈ কৎতুনা ইকায় খুম্নবা উৎকনি । প্রধানমন্ত্রীনা নানাজী দেশমুখতা নিংশিংনিঙাই ওইরবা পোস্তেজ স্তাম্প অমা রিলিজ তৌগনি । মহাক্না দিস্ত্রিক লেবেলদা কোওর্দিনেসন অমসুং দিবলপমেন্ত ৱার্কশিং মোনিতর তৌনবগীদমক পোর্তেল অমা লৌদোক্কনি । মহাক্না গ্রাম পঞ্চায়ত লেবেলদা রুরেল দিবলপমেন্ত ৱার্কশিংগী প্রোগ্রেসতা ইনফোর্মেসন কেরি তৌগদবা অদুগুম্বা গ্রাম সমবাদ এপ্লিকেসনশু হৌদোক্কনি । মসি –সুচনা সে সাশক্তিকরনা- এমপৱারমেন্ত থ্রু ইনফোর্মেশন থিমদা দিজাইন তৌবনি । মহাক্না আইএআরআইগী প্লান্ত ফেনোমিক্স ফেসিলিতী অমা শঙ্গাগনি । প্রধানমন্ত্রীনা সেল্ফ হেল্প গ্রুপশিং, পঞ্চায়শিং, ৱাতর কনজার্বেসন ইনোভেতরশিং অমসুং প্রধানমন্ত্রী অৱাস য়োজনাগী কান্নবা ফংলবশিংদগী লাকপা চাওরাক্না মীওই ১০,০০০গী মীয়ামদা ৱা ঙাংগনি ।
ফিল্ম অমসুং হরাও-কুম্মৈ ইন্দস্ত্রীগী মীহুৎ কাংবুগা প্রধান মন্ত্রীগা উনখ্রে

ঙসি মুম্বাইদা ফিল্ম অমসুং হরাও-কুম্মৈ ইন্দস্ত্রীগী মীহুৎ কাংবু অমগা প্রধান মন্ত্রী নরেন্দ্র মোদীগা উনখ্রে । মীহুৎ কাংবু অদুদা হরাও-কুম্মৈ ইন্দস্ত্রীগী প্রদু্সরশিং অমসুং সিইওশিং য়াওখি। তুংদা ভারত অসি দোল্লর ত্রিলিয়ন ইকনোমিদা য়াওহন্নবা প্রধান মন্ত্রীগী মঙলান অদু কন্না শৌগৎলি হায়না মীহুৎ কাংবু অদুনা ফোঙদোকখি । ভারতকী মেদিয়া অমসুং হরাও-কুম্মৈইন্দস্ত্রীগীপাক-চাউনা লৈরবা ফগৎলকপা য়াবা ফিবমশিং অদুগী মতাংদা মখোয়না চাউরাকপা মশক অমা তাকখি অমসুং হায়খি মসিগী পান্দম অদু ফংনবা হোৎনবদা সেক্তরঅ সিনা অচৌবা থৌদাং লৌগনি। ভারতকী হরাও-কুম্মৈ ইন্দস্ত্রীদা জি এস তি রেত য়ামদনা অমসুং চাং মান্ননা লৌনবা মীহুৎ কাংবু অদুনা তকশিনখি। তোঙান-তোঙানবা থৌরাংশিংগী মখাদা মুম্বাই অসি মালেমগী হরাও-কুম্মৈগী কোনুং অমা ওইনা শেমগৎনবা মীহুৎ কাংবু অদুগী মেম্বরশিংনা কন্না তকশিনখি । প্রধান মন্ত্রীনা হায়খি, ভারতকী হরাও-কুম্মৈইন্দস্ত্রী অসি মালেমদা মমিং চৎলি । মসিনা ভারতনা মালেমদা সোফ পৱর হেনগৎলক্নবা মরুওইবা মচাকশিং ওইরি । কেন্দ্র সরকারনা মেদিয়া অমসুং হরাও-কুম্মৈইন্দস্ত্রী অসি শৌগৎলি অমসুং মসিগী মতাংদা পীরকপা পাউতাকশিং খন্নগনি হায়না মহাক্না থাজবা পীখি । ঙসিগী উনবা অদুদা অকতয় কুমার, অজয় দেবগন, রাকেস রোসন, প্রাসুন জোসী, কারন জোহর অমসুং সিদার্ধাথ রোই কাপুর য়াওখি ।
মন্ত্রীমন্দলনা ভারত অমসুং দেনমার্ক্কী মরক্তা সস্তেনেবল অমদি স্মার্ত অর্বান দিবেলপমেন্তকী লমদা তেক্নিকেলগী ওইবা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং দেনমার্ক্কী মরক্তা সস্তেনেবল অমদি স্মার্ত অর্বান দিবেলপমেন্তকী লমদা তেক্নিকেলগী ওইবা তেংবাং পীননবা ২০১৮গী এপ্রিলদা খুৎয়েক পীনখিবা য়ানা ৱারোল অদু চৎনহনবদা অয়াবা পীখ্রে। শন্দোক্না তাকপা – য়ানা ৱারোল অসিগী পান্দমদি ৱাখল্লোন পীথোক-পীশিন তৌনবা, ইন্সতিত্যুস্নেল কোওপরেসন, রিসর্স & দিবেলপমেন্ত অমদি মরি লৈনবা ইশুশিংদা, কমর্সিয়েল রিলেসনশিংগী থোংদা অমগা অমগা পীথোক-পীশিন তৌনবা ম্যুচুয়েল বেনিফিৎনা মরম ওইরগা সস্তেনেবল অমদি স্মার্ত অর্বান দিবেলপমেন্তকী লমদা বাইলেতরেল কোওপরেসন প্রমোৎ তৌবনি। তেংবাং পীনগদবা লমশিংদা স্মার্ত অর্বান সোলুসনশিং, লাইবেলিতী, সস্তেনেবল অমসুং ইন্তিগ্রেতেদ অর্বান প্লানিং, রি-দিবেলপমেন্ত এন্দ লেন্দ য়ুজ, ইনর্জীগী ৱেস্ত য়াওনা ইন্তিগ্রেতেদ সোলিদ ৱেস্ত মেনেজমেন্ত, সস্তেনেবল ত্রান্সপোর্ত সিস্তেমস, ঈশিং অমসুং সেনিতেসনগী মেনেজমেন্ত, ইনর্জী ইফিসেন্সী, রিসোর্স মোবিলাইজেসন অমসুং নাকল অনিমক্না য়ানরবা অতোপ্পা মরি লৈনবা লমশিং য়াওরি। ইমপ্লিমেন্তেসন স্ত্রেতেজী – য়ানা ৱারোল অসিগী মখাদা জোইন্ত ৱার্কিং গ্রুপ (জে দবল্যু জি) অমা লিংখৎকনি মদুনা য়ানা ৱারোলগী ফ্রেমৱার্ক্কী মখাদা কোওপরেসন প্রোগ্রামশিং শেম শাগনি অমদি চৎনহনগনি। চাউনা থেংনরিবা – য়ানা ৱারোল অসিনা লৈবাক অনিগী মরক্তা সস্তেনেবল অমদি স্মার্ত অর্বান দিবেলপমেন্তকী লমদা বাইলেতরেল কোওপরেসন প্রমোৎ তৌগনি। কানবা ফংলিবশিং – য়ানা ৱারোল অসিনা ইনর্জীগী ৱেস্ত য়াওনা ইন্তিগ্রেতেদ সোলিদ ৱেস্ত মেনেজমেন্ত, সস্তেনেবল ত্রান্সপোর্ত সিস্তেমস, ঈশিং অমসুং সেনিতেসনগী মেনেজমেন্ত, ইনর্জী ইফিসেন্সী, রিসোর্স মোবিলাইজেসনগী লমদা থবক ফংহল্লবা য়ারি।
প্রধান মন্ত্রীনা বিশ্বকর্মা জয়েন্তিনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা বিশ্বকর্মা জয়েন্তিনা লাকপদা য়াইফ-পাউজেল পীখ্রে। মহাক্না স্কিলশিং অমসুং থৌদাং মশক খঙবনা জাতি অসিবু অমৃত কাল অসিদা অনৌবা পনখৈ তম্না পুরগনি হায়না ফোঙদোকখ্রে। ত্বিত অমদা প্রধান মন্ত্রীনা হায়খি; “ইরৈবাকচাশিংদা ভগৱান বিশ্বকর্মা জয়েন্তিনা লাকপদা য়াইফ-পাউজেল পীজরি। থৌরম অসিদা ইনোবেসন অমসুং ক্রিএতিবিতীগা লোয়ননা খুৎশা হৈবগী থবক মখল পুম্নমক্কা মরী লৈনবা শিন্মীশিংদা থমোয় শেংনা য়াইফ-পাউজেল পীজরি। নখোয়গী স্কিলশিং অমসুং থৌদাং মশক খঙবনা জাতি অসিবু অমৃত কাল অসিদা অনৌবা পনখৈ তম্না পুরগনি।”
প্রধান মন্ত্রীনা মেদাগাস্করগী প্রেসিদেন্তবু থাগৎপা ফোংদোকখি অমসুং সি.দি.আর.আই.না  হোৎনরিবশিং অদুদা মহৌশাগী অইং-অশাদা অহোংবা লাকপনা মরম ওইরগা আইলেন্দ স্তেতশিংনা মায়োক্নরিবা শিংনবশিং অদুবু পনখি

প্রধান মন্ত্রী, শ্রী নরেন্দ্র মোদীনা মাইকৈ অনি চুংশিন্নদুনা মহৌশাগী অইং-অশা অসমুং অমাং-অতা ঙাকথোকচবা অসিবু য়োকখৎপদা ভারতকী লুচিং অসিবু মশক খঙবীবগীদমক্তা মেদাগাস্করগী প্রেসিদেন্ত, ঐচ.ই. এন্দ্রী নিরিনা রাজোলিনাবু থাগৎপা ফোংদোকখি। মেদাগাস্করগী প্রেসিদেন্তনা ত্বীতকী পাউখুম ওইনা, প্রধান মন্ত্রীনা ত্বীত তৌখি; “প্রেসিদেন্ত @SE_Rajoelina বু থাগৎপা ফোংদোক্লি। মহৌশাগী অইং-অশাদা অহোংবা লাকপনা মরম ওইরগা আইলেন্দ স্তেতশিংনা মায়োক্নরিবা শিংনবশিং অদুননা অরিবা ইনফ্রাস্ত্রকচর অমা শেম্নবা সি.দি.আর.আই.গী অনৌবা খোংথাংগী মখাদা ঐখোয়না হোৎনরিবশিং অদুগী মরু ওইবা ফোকসনি”
মহালয়াগী থৌরমদা পি.এম.না মীয়ামদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা মহালয়াগী থৌরমদা মীয়ামদা হরাও তয়াম্বা ফোংদোকখ্রে। ত্বীত অমদা, প্রধান মন্ত্রী হায়খি; “শুভো মহালয়া! ঐখোয়না ইমা দুর্গাবু খুরুমজরি অমসুং ঐখোয়গী মালেম অমসুং ঐখোয়গী মীয়াম্বু নুঙাই য়াইফবা পীনবিনবা মহাক্কী থৌজাল নীজরি। লাক্কদৌরিবা মতম কয়াদা নুঙাইবা লোয়ন-লোয়ননা মশা-মউ ফবা পীনবিনবা ওইরসনু।
পি.এম.না মীয়ামদা হনুমান জয়েন্তীগী য়াইফরবা থৌরমদা হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা হনুমান জয়েন্তীগী য়াইফরবা থৌরমদা মীয়ামদা হরাও-তয়াম্বা ফোংদোকখ্রে। ত্বীত অমদা, শ্রী মোদীনা হায়খি, য়াইফরবা হানুমান জয়েন্তীগী থৌরম অসি লোর্দ হনুমানগী মীনুংসি অমসুং থৌজালবু নিংশিংবা নুমিৎ অমনি। প্রধান মন্ত্রীনা কোরোনাগী মায়োক্তা লান্থেংনবদা মহাক্কী থৌজালবু নিজরি অমসুং মহাক্কী পুন্সি অমসুং ৱাখল্লোন্না ঐখোয় পুম্বদা পুক্নিং থৌগৎপা ওইরসনু হায়না নিজখি।
পি.এম.না দোক্তরশিংগী নুমিত্তা দোক্তরশিংদা ইকায়খুম্নবা উৎলি

প্রধান মন্ত্রী, শ্রী নরেন্দ্র মোদীনা দোক্তরশিংগী নুমিত্তা দোক্তরশিংগী মফমদা ইকায়খুম্নবা উৎখ্রে। ত্বীত অমদা প্রধান মন্ত্রীনা হায়খি, “কোবিদ-১৯গী মায়োক্তা থৌনা লৈনা মাংজিল থানা লান্থেংনদুনা থোইদোক হেন্দোকপা সেবা তৌরিবা – ঐখোয়গী দোক্তরশিংবু ভারতনা ইকায়খুম্নবা উৎলি। #doctorsday2020.”
প্রধান মন্ত্রীনা ‘স্বচ্ছতা হী সেবা’দা শরুক য়াখ্রে, দিল্লীগী স্কুল অমদা শ্রমদান পাংথোকখ্রে

প্রধানম মন্ত্রী শ্রী নরেন্দ্র মোদীনা ঙসি দিল্লীগী স্কুল অমদা শ্রমদান পাংথোক্তুনা ‘স্বচ্ছতা হী সেবা’ খোংজংদা শরুক য়াখ্রে। লৈবাক অপুনবগী মফম ১৭কী তোঙান তোঙানবা কাংলুপকী মীওইশিংগা লোইননা ভিদিও কনফ্রেন্সতা ৱারী ৱতাই তৌনবগা লোইননা খোংজং হেক হৌদোকখিবগা, প্রধান মন্ত্রীনা ময়াই থংবা দিল্লীগী রানী ঝান্সী মার্গতা লৈবা বাবা সাহেব অম্বেদকর হায়র সেকেন্দরী স্কুলগীদমক খোংশানখি। মফম অদুদা মহাক্না বাবা সাহেবকী শক্তম অমদা লৈ কৎখি অমসুং স্বচ্ছতা খোংজংদা শরুক য়াখি। মহাক্না স্কুলগী মহৈরোইশিংগা লোইননা ৱারীসু শানখি অমসুং মখোয়বু লুবা নানবগী পান্দমগী মতাংদা পুক্নীংসু থৌগৎখি। প্রধান মন্ত্রীননা মহৌশাগী ওইবা ত্রাফিক্তা অমসুং করিগুম্বা কস্তমরী প্রোতোকোল অমত্তা য়াওদনা স্কুলদা চৎখি। মহাক্কী খোংচৎ অদুগীদমক অখন্নবা ত্রাফিক্কী শেম-শাবা অমত্তা তৌখিদে। দা. অম্বেদকরনা ১৯৪৬তা সেদিযুল কাস্তকী মহৈ-মশিং, খুন্নাইগী অমসুং শেনমিৎলোনগী য়াইফ-থৌরাংবু চাউখৎহন্নবগীদমক মশামক্না স্কুল অসিগী কেম্পস অসি লৈখিবনি।
প্রধান মন্ত্রীগী মেমেন্তোশিং নিলাম লাওবা লোইশিনখ্রে; মীয়ামদগী অকিবা ফংনা রেস্পোন্স ফংখি; নিলামদগী ফংলকপা শেনফম অদু নমামী গঙ্গাগী অচৌবা মরমশিংদা মতেং ওইনবা শিজিন্নগনি।

প্রধান মন্ত্রী শ্রী নরেন্দ্র মোদীনা মহাক্না ওফিস পায়রকপা মতমদগী হৌজিক ফাওবদা ফংখিবা মেমেন্তোশিং নিলাম লাওবগী চয়োল অনি চংনা চত্থরকপা থৌওং অদু থাংজ নুমীৎকী নুমিদাংৱাইরমদা লোইশিনখ্রে। নিলাম লাওবগী থৌওং অদুদা ভারতকী মীয়ামদগী অকিবা ফংনা রেস্পোন্স ফংখি। থৌওং অদুদা শরুক অনি লৈখি– নুমীৎ নিনিগী ওইনা নেস্নেল গেল্লরী ওফ মোদর্ন আর্ততা পাংথোকপা ফিজিকেল ওক্সন অমা, অমসুং pmmementos.gov.in ৱেবসাইতকী থোংদা ই–ওক্সন অমনি। মতম অসিগী মনুংদা মেমেন্তো ১৮০০ হেনববু খ্বাইদগী ৱাংবা বিদ্দরদা মায় পাক্না নিলাম লাওথোকখি। নিলাম লাওবা অসিদগী ফংলকপশিং অদু নমামী গঙ্গাগী অচৌবা মরমশিংদা মতেং ওইনবগী মায়কৈদা শিজিন্নগনি। নিলাম লাওবা অসিগী শম্লকপা ৱাফম খরা নেস্নেল গেল্লরী ওফ মোদর্ন আর্ত্তা পাংথোকপা নিলাম লাওবা অদুগী মনুংদা, থোইদোক হেন্দোক্না হেন্দিক্রাফ তৌরবা উগী বাইক অমা, লুপা লাখ মঙাগী মায়পাক্লবা বিদ অমা ফংবা ঙমখি। মদুগা মান্নবা বিদ অমসু অখন্নবা অয়েকপা লাই অমদগী ফংবা ঙমখি, মদুদা প্রধান মন্ত্রী মোদীবু রেলৱে প্লেৎফোর্ম অমদা য়েক্তুনা উৎলি। ই–ওক্সগী মনুংদসু য়েংবা য়াবা বিদ খরা ফংবা ঙমখি। ভগবান শিবগী অপিকপা মুর্তী অমা, মদুগী বেজ প্রাইজ লুপা ৫০০০ ওইবা অমা লুপা লাখ ১০দা নিলাম লাওথোকখি মদু মসিগী বেজ প্রাইজগী শরুক ২০০ ওইখি। অশোক স্তম্বগী উদা হকপা অমা, মদুগী বেজ প্রাইজ লুপা ৪০০০ ওইবা অমা লুপা লাখ ১৩দা নিলাম লাওথোকখি । অসমগী মাজুলিদগী ফংখিবা ত্রেদিস্নেল “হোরাই” অমা, (অসম রাজ্যগী ত্রেদিস্নেল ওইবা খুদম অমা), মদুগী বেজ প্রাইজনা লুপা ২০০০ ওইবা অমা লুপা লাখ ১২দা নিলাম লাওথোকখি। এস.জি.পি.সি., অমৃতসরদগী ফংখিবা “দিভাইনিতী” হায়না মিংথোনবা মেমেন্তো অমা, মদুগী বেজ প্রাইজনা লুপা ১০,০০০ ওইবা অমা লুপা লাখ ১০.১দা নিলাম লাওথোকখি। গৌতম বুদ্ধগী অপিকপা মুর্তী অমা, মদুগী বেজ প্রাইজ লুপা ৪০০০ ওইবা অমা লুপা লাখ ৭তা নিলাম লাওথোকখি। হান্নগী নেপালগী প্রধান মন্ত্রী শ্রী সুশিল কোইরালাদগী ফংখিবা নোংশাগী ত্রেদিস্নেল ওইবা পিথ্রাইগী মুর্তী অমা লুপা লাখ ৫.২০দা নিলাম লাওথোকখি। ময়েক তোংথোক্না হক্লবা লুপাগী গম্লা অমা, বেজ প্রাইজ ১০,০০০ ওইবা অদু লুপা লাখ ৬তা নিলাম লাওথোকখি। অতোপ্পা মেমেন্তো কয়া অমা মখোয়গী বেজ প্রাইজতগী শরুক কয়া হেন্না নিলাম লাওথোকখি। প্রধান মন্ত্রী মোদীনা গুজরাতকী মুখ্য মন্ত্রী ওইরিঙৈ মতমদসু মহাক্না ফংলকপা মেমেন্তোশিং নিলাম লাওথোক্তুনা নুপীমচাশিংগী এজুকেসনগীদমক শিজিন্নখি। চপ মান্নবা থৌওং অদু মখা চত্থরদুনা শেংলবা তুরেল গঙ্গা শেংদোকপদা মতেং ওইনবা ফন্দ খোমজিনবা ঙমহল্লে।
মন্ত্রীমন্দলনা ওরিষা রাজ্যনা হায়জরকপদগী মহানদী ৱাতর দিসপ্যুত- ইন্তর-স্তেত রিভর দিসপ্যুতস এক্তা, ১০৯৫গী মখাদা ত্রিব্যুনেল অমা কন্সতিত্যুত তৌবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মহানদী তুরেল ইশিং য়েন্ননবা ৱারেপকী প্রপোজেল অদু অয়াবা পীখ্রে । ইন্তর–স্তেত রিভর ৱাতর দিসপ্যুতস এক্ত, ১৯৫৬গী প্রোভিজনগী মতুং ইন্না ত্রিব্যুনেল অসিদা চেয়ারমেন অমা অমসুং সুপ্রিম কোর্ত নত্রগা হাই কোর্তগী জজশিংগী মরক্তগী ভারতকী চিফ জজতিজনা নোমিনেত তৌরবা অতোপ্পা মেম্বর অনি লৈগনি । মখা তারকপদা, সেন্সিতিব ওইবা ইশিংগা মরী লৈনবা ইশুশিং হেন্দল তৌবদা এক্সপরিয়েন্স লৈরবা ৱাতর রিসোর্সেস এক্সপার্ত অনিনা ত্রিব্যুনেল অসিগী থবক থৌরমদা পাওতাক পীগনি । ইন্তর–স্তেত রিভর ৱাতর দিসপ্যুতস এক্ত, ১৯৫৬গী প্রোভিজনগী মতুং ইন্না ত্রিব্যুনেল অসিনা চহি অহুমগী মনুংদা পাওদম অমসুং ৱারেপ অদু পীশিনগনি, ফিভমগী মতুং ইন্না মদু শাংলবদা অহেনবা চহি অনি অমগা শাংদোকপা য়াই । ওরিষা অমসুং ছতিসগরগী মরক্তা মহানদী তুরেল ইশিং য়েন্নবগী মতাংদা মতম শাংনা পন্দুনা লৈরক্লবা অদুগী ৱারোইশিন পুরক্লগনি ।
প্রধান মন্ত্রীনা রোশ হশনাহনা লাকপদা মালেমদা লৈরিবা জিৱিশ মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা রোশ হশনাহনা লাকপদা ইজরেলগী প্রধান মন্ত্রী, য়ায়র লাপিদ, ইজরেলগী পুকচেল চাউবা মীয়াম অমসুং মালেমদা লৈরিবা জিৱিশ মীয়ামদা য়াইফ-পাউজেল পীখ্রে। প্রধান মন্ত্রীনা ত্বিত তৌখি; “রোশ হশনাহনা লাকপদা ঐহাক্কী মরুপ @yairlapid, ইজরেলগী পুকচেল চাউরবা মরুপশিং অমসুং মালেম শিনবা থুংবদা লৈরিবা জিৱিশ ফুরুপতা য়াইফ পাউজেল পীজরি। অনৌবা চহি অসিনা মীপুম খুদিংমক্কীদমক হকচাং ফাবা, শান্তি লৈবা অমসুং য়াইফবা পুরকপা ওইরসনু। শানা তোবা!”
পি.এম.না দা. রাজেন্দ্র প্রসাদকী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভারতকী অহানবা রাস্ত্রপতি ওইরম্বা দা. রাজেন্দ্র প্রসাদপু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “নীংতম্লবা ভারতকী অহানবা রাস্ত্রপতি অসুং তোপ-তোপ্পা গুন চেনবা ভারত রত্না দা. রাজেন্দ্র প্রসাদবু মহাক্কী মপোক কুমওন্না লাকপদা হন্না-হন্না ইকাই খুম্নবা উৎচরি। মহাক্না লৈবাক অসিগী নীংতম ইহৌদা অখন্নবা থৌদাং অমা লৌখি। মহাক্কী পুন্সিবু লৈবাক অসিগীদমক কত্থোক্লমখিবা অদু লৈবাক মীয়ামদা ইথিল পীনবগী হৌরকফম অদুমক ওইদুনা লৈহৌরগনি।”
য়ুনিবর্সেল হেল্থ কোভরেজদা পাংথোকপা য়ু.এন.জি.এ.গী অৱাংবা থাক্কী মীফমদা প্রধান মন্ত্রীগী ৱাফম

ইং ২০১৯গী সেপ্তেম্বর ২৩দা য়ুনিবর্সেল হেল্থ কোভরেজদা পাংথোকপা অহানবা য়ুনাইতেদ নেসন্স জেনরেল এসেমব্লিগী অৱাংবা থাক্কী মীফমদা প্রধান মন্ত্রী শ্রী নরেন্দ্র মোদীনা ৱা ঙাংখ্রে। প্রধান মন্ত্রীনা মহাক্কী ৱারোলদা য়ুনিবর্সেল হেল্থ কোভরেজ ফংনবা ভারতনা লৌখৎলিবা অচৌবা খোংথাংশিং অদু পাউদমখি। মহাক্না হায়খি মদুদি হকচাং ফবা হায়বসি লৈনা-তিন্নাদগী নান্থোকপা অদু খক্তা নত্তে। হকচাং ফবা পুন্সি অমা হায়বসি মীপুম খুদিংমক্কী অধিকারনি। মহাক্না হায়খি মদুদি ভারতনা হিরম অসিগী মায়কৈদা অচৌবা খোংথাং অমা লৌখৎলে অমসুং হেল্থকেয়ারগী মরুওইবা য়ুম্বী মরিদা থবক তৌরি: – ঙাকথোকপা ঙম্বা হেল্থকেয়ার – অহোংবা মমলগী হেল্থকেয়ার – সপ্লাই হেঙ্গৎহনবা – মিসন মোদ চৎনহনবা প্রধান মন্ত্রীনা হায়খি মদুদি যোগ, অয়ুরবেদ অমসুং ফিৎনেসতা অখন্নবা মীৎয়েং চংলি অমদি ৱেলনেস সেন্তর ১,২৫,০০০ হেন্না শেমগৎপনা ঙাকথোকপা ঙম্বা হেল্থকেয়ার প্রমোৎ তৌবদা মতেং ওইরি, দাইবেতিজ, ব্লদ প্রেসর, দিপ্রেসন অসিনচিংবা লাইফ স্তাইল লাইনাশিং কন্ত্রোল তৌবদা মতেং পাংলি। ই-সিগরেতশিং থিংবা, ক্লিন ইন্দিয়া কেম্পেনগী খুত্থাংদা এৱারনেস হেঙ্গৎপা অমসুং তিকা থাবগী কেম্পেনশিংনসু হকচাং ফগৎহনবদা থৌদাং লৌরি। প্রধান মন্ত্রীনা হায়খি, “অহোংবা মমলগী হেল্থকেয়ার ফংহন্নবা, ভারতনা মালেমগী খ্বাইদগী চাওবা হেল্থ ইন্সুরেন্স স্কিম আয়ুশ্মান ভারত পায়খৎলি। স্কিম অসিগী মখাদা, লাইরবা মিলিয়ন ৫০০বু চহীগী ওইনা লুপা ৫,০০,০০০ ফাওবা লেম্না লায়েংবগী খুদোংচাবা পীরি। অখন্নবা ফার্মাসী ৫,০০০ হেন্না হাংদোক্তুনা মরুওইবা হিদাক লাংথক মখল ৮০০ হেন্না অহোংবা মমলদা ফংহল্লে।” মগুন লৈবা মেদিকেল এদজুকেসন অমসুং মেদিকেল ইনফ্রাস্ত্রকচর দিবেলপমেন্ত ফংহন্নবা ভারতনা লৌখৎলিবা পুৱারী ওইরবা খোংথাং কয়াসু মহাক্না পনখি। হেল্থ সেক্তরদা মিসন মোদ ইন্তরবেন্সশিংগী মতাংদা, প্রধান মন্ত্রীনা মমা অমসুং অঙাংগী মচী ওইবা চিঞ্জাক্কী চাং হেঙ্গৎহনবদা নেস্নেল ন্যুত্রিসন মিসন্না লৌরিবা থৌদাংগী মতাংদা ঙাংখি। ইং ২০৩০ ফাওবদা ত্যুবরক্যুলোসিস মুথৎনবা মালেমনা থমখিবা পান্দম অদুদগী চহী মঙা ঙনখৎনা ইং ২০২৫ ফাওবদা ত্যুবরক্যুলোসিস মুথৎনবা ভারতকী ফিরেপ অদু মহাক্না পাউদমখি। ভারতনা হোৎনরিবশিং অসি ঙমখৈ লৈতে। ভারতনা অতোপ্পা লৈবাক কয়ামরুমদা, অখন্ননা আফ্রিকা লৈবাকশিংদা তেলে-মেদিসিনগী লম্বী য়াওনা অহোংবা মমলগী হেল্থ কেয়ার ফংহন্নবা তেংবাংলি। “য়ুনিবর্সেল হেল্থ কোভরেজ : মুভিং তুগেদর তু বুইল্দ এ হেল্দিয়র ৱর্ল্দ” হায়বা হিরম অসিগী মখাদা মীফম অসি পাংথোকখি, মদুনা য়ুনিবর্সেল হেল্থ কোভরেজকী মায়কৈদা খোংজেল হেঙ্গৎহন্নবা পান্দম থম্লি। য়ুনাইতেদ নেসন্স মেম্বর স্তেতস চাউরাক্না ১৬০না মীফম অসিদা ৱা ঙাংগনি। ইং ২০১৫দা লৈবাকশিং অমসুং সরকারশিংগী মকোকথোংবশিংনা ইং ২০৩০ ফাওবদা য়ুনিবর্সেল হেল্থ কোভরেজ ফংনবগীদমক ৱারেপ অমা লৌখি।
প্রধান মন্ত্রীনা এপ্রিল ১৪দা এসোসিয়েসন ওফ ইন্দিয়ন য়ুনিভর্সিতীগী ৯৫শুবা এনুএল মীত অমসুং ভাইস-চাঞ্চলরশিংগী নেস্নেল সেমিনারদা ৱা ঙাংগদৌরি

প্রধান মন্ত্রী শ্রী নরেন্দ্র মোদিনা ভিদিও কনফরেন্সিংগী খুৎথাংদা ২০২১গী এপ্রিল ১৪গী অয়ুক্কী পুং ১১ তাবা মতমদা এসোসিয়েসন ওফ ইন্দিয়ন য়ুনিভর্সিতীগী ৯৫শুবা এনুএল মীত অমসুং ভাইস-চাঞ্চলরগী নেস্নেল সেমিনারদা ৱা ঙাংলগনি৷ মহাক্না দা. বি.আর. অমবেদকরগা মরী লৈননা শ্রী কিশোর মকৱানানা ইবা লাইরিক মরিসু লোঞ্চ তৌরগনি৷ থৌরম অসিদা গুজরাতকী রাজ্যপাল অমসুং মুখ্য মন্ত্রী অমসুং কেন্দ্রগী এজুকেসন মন্ত্রীসু শরুক য়ারগনি৷ থৌরম অসি অহমেদবাদতা লৈরিবা দা. বাবাসাহেব অমবেদকর ওপন য়ুনিভর্সিতীনা শিল্লগনি৷ এ.আই.য়ু. মীত অমসুং নেস্নেল সেমিনার ওফ ভাইস-চাঞ্চলরগী মরমদা লৈবাক অসিদা লৈরিবা হাইয়র এজুকেসনগী প্রিমিয়র এপেক্স বোদী অমা ওইরিবা, এসোসিয়েসন ওফ ইন্দিয়ন য়ুনিভর্সিতী(এ.আই.য়ু.)না ২০২১ সচহী অসিগী এপ্রিল ১৪-১৫দা মহাক্কী ৯৫শুবা এনুএল মীত পাংথোক্লগনি৷ মীত অসিদা এ.আই.য়ু.না হৌখিবা চহীশিং অসিদা ফংখিবা এচিবমেন্তশিং, মহাক্কী ফাইনান্সিয়েল স্তেতমেন্ত অমসুং মতুং তারকপদা পাংথোক্কদৌরিবা এক্তিবিতীশিংগী স্কিম অদু উৎথোক্লগনি৷ মসি জোনাল ভাইস-চাঞ্চলর মীতকী রিকম্মেন্দেসনশিংগী মরমদা অমসুং চহী অসিদা পাংথোকখিবা অতোপ্পা খন্ন-নৈনখিবা অদুগী মতাংদা মেম্বরশিং অসিদা খঙহন্নবা প্লেতফোর্ম অমসু ওইরি৷ মীত অসিনা দা. সর্ভেপল্লি রাধাকৃষ্ণ অমসুং দা. শ্যাম প্রসাদ মুখর্জীগুম্বা স্তেলৱার্ত পেত্রোনেজকী মখাদা ১৯২৫দা লিংখৎখিবা এ.আই.য়ু.গী ৯৬শুবা মপোক কুমওন্দা পাংথোক্লগনি৷ ভারততা হাইয়র এজুকেসন অসি ত্রান্সফোর্ম তৌনবা নেস্নেল এজুকেসন পোলিসী-২০০ চৎনহনবা' হায়বা থীম অসিদা ভাইস-চাঞ্চলরগী নেস্নেল সেমিনার অমা মীত অসিদসু পাংথোক্কদৌরি৷ মসিনা হন্দক্তা লো়ঞ্চ তৌখিবা নেস্নেল এজুকেসন পোলিসী-২০২০ অসি মহাক্কী প্রাইমরী স্তেকহোল্দরশিং ওইরিবা, মহৈরোইশিং অসিদা ক্লিয়র-কত এক্সন প্লানগা লোইননা পাংথোক্ননবগীদমক ইমপ্লিমেন্তেসন স্ত্রাতিজিশিং পুথোক্নবা পান্দম থম্লি৷ রিলিস তৌগদৌরিবা লাইরিকশিং অসিগী মরমদা বাবা সাহেব ভিমরাউ অমবেদকরকী পুন্সি ৱারি য়ুমফম ওইদুনা শ্রী কিশোর মকৱানানা ইবা মখাগী লাইরিক মরি অসি প্রধান মন্ত্রীনা রিলিস তৌরগনি: ১. দা. অমবেদকর জিবন দর্শন, ২. দা. অমবেদকর ব্যাক্তি দর্শন, ৩. দা. অমবেদকর রাস্ত্র দর্শন, অমসুং ৪. দা. অমবেদকর আয়াম দর্শন
প্রধান মন্ত্রীনা গুজরাতকী মোধেরাদা লৈবা সুর্য় মন্দিরদা চৎখ্রে

প্রধান মন্ত্রী, শ্রী নরেন্দ্র মোদীনা ঙসি গুজরাতকী মোধেরাদা লৈবা সুর্য় মন্দিরদা চৎখ্রে। মহাক্না মফমদুদা য়ৌবা মতমদা মহাকপু মীয়াম্না তরাম্না ওকখি। সুর্য় মন্দিরবু সোলর পাৱরনা মপুং ফানা চলায়বা লৈবাক্কী খ্বাইদগী অহানবা হেরিতেজ সাইত ওইহল্লিবা হেরিতেজ লাইতিংবু শ্রী মোদীনা শঙ্গাখি। মহাক্না মোধেরা সন তেম্পলগী ৩দি. প্রোজেক্সন মেপ্পিংসু শঙ্গাখি। প্রধান মন্ত্রীনা লাইশঙ অসিগী পুৱারী তাকপা কলচরগী থৌরম অমসু মিৎয়েং তাখি। গুজরাতকী মুখ্য মন্ত্রী, শ্রী ভুপেন্দ্র ভাই পতেল, এম.পি., শ্রী সি.আর. পাতিল, গুজরাতকী মন্ত্রী, শ্রী পুর্নেশভাই মোদী অমসুং শ্রী অর্বিন্দভাই রাইয়ানীনা ঙসিগী খোঙচৎ অসিদা প্রধান মন্ত্রীগা লোয়নখি। ঙসি অঙনবদা, প্রধান মন্ত্রীনা গুজরাতকী মোধেরাগী মেহসানাদা লুপা করোর ৩৬০০ হেনবগী চাউখৎ-থৌরাংগী তোঙানবা প্রোজেক্ত কয়া অমগী উরেপ উয়ুং তম্বগা লোয়ননা মীয়ামদসু খুৎশিন্নখি। প্রধান মন্ত্রীনা মোধেরাবু ভারতকী খ্বাইদগী অহানবা ২৪x৭ সোলর পাৱর্দ ভিলেজ ওইরে হায়না লাউথোকখি। শ্রী মোদীনা গুজরাতকী মোধেরাগী মোধেশ্বরী মাতা লাইশঙদা পুজা অমসুং দর্শনসু পাংথোকখি।
সেন্তর ফোর ফোর্থ ইন্দস্ত্রিয়েল রিভোলুসন হৌদোকপগী থৌরমদা প্রধান মন্ত্রীনা পীখিবা ৱারোল

ঙসি প্রধান মন্ত্রী নরেন্দ্র মোদীনা সেন্তর ফোর ফোর্থ ইন্দস্ত্রিয়েল রিভোলুসন হৌদোকপগী থৌরমদা শরুক য়াখ্রে অমসুং মহাক্কী ৱারোল পীখ্রে। মহাক্না হায়খি, “ইন্দস্ত্রি ৪.০”না তশেংনা হৌজিক্কী অমসুং তুংগী মীওইবগী পুন্সি হোংহনবা ঙমগনি। সন ফ্রান্সিস্কো, তোকিয়ো অমসুং বৈজিংগী মতুংদা মালেমদা মরিশুবা ওইনা হাংদোক্লিবা সেন্তর অসিনা তুংগী খুদোংচাবা কয়াগী থোং হাংদোক্লগনি। মহাক্না হায়খি, আর্তিফিসিয়েল ইন্তিলিজেন্স, মেছিন লারনিং, ইন্তর্নেত ওফ থিংস, ব্লোগচেন অমসুং বিগ দেতা য়াউনা নৌনা থৌরক্লিবা হিরমশিং অসিনা ভারত অসি চাউখৎপগী অৱাংবা থাক অমদা পুখৎপা ঙমগনি অমসুং লৈবাক অসিগী মীয়ামগী পুন্সি মহিং ফগৎহনগনি। মসি ভারতকী উদোক্কী অওনবা অমা ওইবতা নত্তনা খুন্নাইগী ওইবা অওনবা অমসুনি। ইন্দস্ত্রি ৪.০না ভারত্তা মনিং হল্লক্লোইদবা অওনবা পুরকপা ঙমগনি। মসিনা ভারত্তা থবক তৌনবা দরকার ওইবা খোঙজেল অমসুং পাকচাউবা অদু পুরকপদা মতেং ওইগনি। প্রধান মন্ত্রীনা মতৌ করম্না দিজিতেল ইন্দিয়ানা ভারতকী খুঙ্গংশিংদা দেতা ফংহনবগে হায়বা প্রধান মন্ত্রীনা পনখি। হৌখিবা মতম খর অসিদা মতৌ করম্না তেলি-দেন্সিতী, ইন্তর্নেত কবরেজ অমসুং মোবাইল ইন্তর্নেত শীজিন্নবা হেনগৎলকখিবগে হায়বা মহাক্না শন্দোক্না তাকখি। ভারত্তা কম্মন সর্বিস সেন্তর মশিং য়াম্না হেনগৎলক্লিবা অসি মহাক্না পনখি। মহাক্না হায়খি, ভারত অসি মালেমদা মোবাইল দেতা খ্বাইদগী য়াম্না শীজিন্নবা লৈবাক অমনি অমসুং লৈবাক অসিনা খ্বাইদগী হোংবা মমলদা দেতা ফংলি। মসিগী মতাংদা মহাক্না ভারতকী দিজিতেলগী মচাক-মথুমশিং আধার, য়ু পি আই, ই-নাম অমসুং জি ই এমগী মতাংদা পনখি। মহাক্না হায়খি, থা খরগী মমাংদা আর্তিফিসিয়েল ইন্তিলিজেন্সগী মতাংদা রিসর্স তৌনবা মচাক-মথুম শেমগৎনবা লৈবাক্কী ওইবা থৌরাং অমা পায়খৎলে। ইন্দস্ত্রি ৪.০ অমসুং আর্তিফিসিয়েল ইন্তিলিজেন্সনা অনা-লায়েংগী থবক্তা কান্নগনি অমসুং হকশেলগী খরচ হন্থহনগনি। মহাক্না হায়খি, মসিনা লৌমীশিংগী মতেং পাংগনি অমসুং লৌউ-শিংউগী লমদা অচৌবা মতেং ওইগনি। ত্রান্সপোর্ত, স্মার্ত মোবিলিতীদা অচৌবা থৌদাং লৌগনি। হায়রিবা হীরমশিং অসিদা ভারতগী খুমাং চাউশিনবা অসিনা “ভারতকী পান্দম ফংবা, মালেমগী পান্দম ফংগনি ‘হায়বা অদু ঐখোয়না ফংবা ঙমগনি। ভারতনা মরিশুবা উদ্যোক্কী অওনবা অসিগী খুদোংচাবা লৌবা ঙমগনি হায়না প্রধান মন্ত্রীনা থাজবা ফোঙদোকখি। মসিনা ভারতনা অচৌবা মতেং পাংগনি। সরকারনা পায়খৎলিবা স্কিল ইন্দিয়া মিসন, স্তার্ত অপ ইন্দিয়া অমসুং অতল ইন্নোবেসন মিসন অসিনা অনৌবা অমসুং নৌনা শীজিন্নবা হৌরক্লিবা তেক্লোলোজীশিংগীদমক ঐখোয়গী নহারোলশিং শেম-শাগনি।
পি.এম.না ওক্তোবর ১৫দা সুরত্তা সৌরাস্ত্র পতেল সেবা সমাজনা শাবা হোস্তেল ফেজ-১গী ভুমী পুজন পাংথোক্কনি

প্রধান মন্ত্রী, শ্রী নরেন্দ্র মোদীনা ওক্তোবর ১৫গী অয়ুক পুং ১১ তাবা মতমদা সুরত্তা সৌরাস্ত্র পতেল সেবা সমাজনা শাগৎপা হোস্তেল ফেজ-১ (নুপামচাগী হোস্তেল)গী ভুমী পুজন ভিদিও কনফরেন্সকী খুৎথাংদা পাংথোক্কনি। হোস্তেল বিল্দিং অসি চাওরাক্না মহৈরোই ১৫০০ রোম লৈবা য়ানবগী খুদোংচাবা লৈ। মসিদা মহৈরোইশিংগীদমক ওদিতরিয়ম অমা অমসুং কৎথোক্লবা লাইব্রেরী অমসু য়াওরি। নুপীমচা ৫০০ রোম লৈবা য়াবা হোস্তেল ফেজ-২ শাগৎপা মথং চহিদগী হৌরগনি। সৌরাস্ত্র পতেল সেবা সমাজগী মরমদা মসি মরুওইনা সমাজকী শোৎথরবা সেক্সন্দা এজুকেসন অমসুং মীয়ামগী অওনবা অমা পুরক্নবা পান্দমদা ১৯৮৩দা লিংখৎখিবা রেজিস্তর তৌবা থ্রস অমনি। মসিনা কম্পিতিতিব একজামশিং শেম-শাবদা মতেং পাংলি অমসুং ইন্ত্রিপ্রেন্যুরশিপ অমসুং স্কীল দিবলপমেন্তগী প্লেতফোর্ম অমসু পীরি। থৌরম অসিদা গুজরাতকী মুখ্য মন্ত্রীসু শরুক য়াগনি।